Document ID: 32002R1446

Komisijas Regula (EK) Nr. 1446/2002
(2002. gada 8. augusts)
par to tarifu kvotu apturēšanu un atklāšanu, kas jāpiemēro dažu Bulgārijas izcelsmes pārstrādātu lauksaimniecības produktu importēšanai Eiropas Kopienā, un ar ko groza Regulu (EK) Nr. 1477/2000
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams dažām precēm, ko iegūst lauksaimniecības produktu pārstrādē [1], kurā jaunākie grozījumi izdarīti ar Regulu (EK) Nr. 2580/2000 [2], un jo īpaši tās 7. panta 2. punktu,
ņemot vērā Padomes 1999. gada 9. marta Lēmumu 1999/278/EK par tāda protokola slēgšanu, ar kuru koriģē tirdzniecības aspektus Eiropas Līgumā starp Eiropas Kopienām un to dalībvalstīm, no vienas puses, un Bulgārijas Republiku, no otras puses, lai ņemtu vērā Austrijas Republikas, Somijas Republikas un Zviedrijas Karalistes iestāšanos Eiropas Savienībā, kā arī Urugvajas raunda lauksaimniecības sarunu rezultātus, tostarp uzlabojumus pastāvošajā atvi režīmā [3], un jo īpaši tā 2. pantu,
tā kā:
(1) Eiropas Līguma par asociācijas izveidošanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses, kas apstiprināts ar Padomes un Komisijas Lēmumu 94/908/EOTK, EK, Euratom [4], 3. protokolā noteikts tur uzskaitītu pārstrādātu lauksaimniecības produktu tirdzniecības režīms.
(2) Ar Eiropas Savienības un Bulgārijas Asociācijas padomes 2002. gada 1. jūlija Lēmumu Nr. 2/2002 par to, kā uzlabot pārstrādātu lauksaimniecības produktu tirdzniecības režīmu, kas paredzēts Eiropas Līguma 3. protokolā [5], Eiropas Nolīguma 3. protokolā ir grozīts tarifu kvotu apjoms un sistēma, ar kuru aprēķina samazinātus agrokomponentus un papildu nodevas. Grozījumi stājas spēkā 2002. gada 1. septembrī.
(3) Tādēļ ir lietderīgi apturēt ar Komisijas Regulu (EK) Nr. 2542/2001 [6] atklāto kvotu piemērošanu Bulgārijas izcelsmes produktu importam Eiropas Kopienā 2002. gadā un atklāt jaunas gada kvotas, kas paredzētas 3. protokola I pielikumā. Ņemot vērā to, ka 2002. gadā jaunās gada kvotas nevar atklāt līdz 2002. gada 1. septembrim, 2002. gadā tās jāsamazina proporcionāli jau pagājušajam laikam.
(4) Bulgārijai atvērtās tarifu kvotas jāpārvalda saskaņā ar Komisijas 1993. gada 2. jūlija Regulu (EEK) Nr. 2454/93, ar ko paredz noteikumus, lai īstenotu Padomes Regulu (EEK) Nr. 2913/92 par Kopienas Muitas kodeksa izveidi [7], kurā jaunākie grozījumi izdarīti ar Regulu (EK) Nr. 444/2002 [8].
(5) Jāatceļ samazinātie agrokomponenti un papildu nodokļi, kas no 2000. gada 1. jūlija jāpiemēro tādu preču importam Kopienā, uz kurām attiecas Regula (EK) Nr. 3448/93, saskaņā ar Eiropas Līgumu ar Bulgāriju, kas noslēgts ar Komisijas Regulu (EK) Nr. 1477/2000 [9], kurā jaunākie grozījumi izdarīti ar Regulu (EK) Nr. 748/2002 [10].
(6) Attiecīgi jāgroza Regula (EK) Nr. 1477/2000.
(7) Šajā regulā noteiktie pasākumi ir saskaņā ar atzinumu, ko sniegusi Pārvaldības komiteja, kura nodarbojas ar horizontālajiem jautājumiem, kas saistīti ar I pielikumā neuzskaitītu pārstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Atbilstīgi Regulas (EK) Nr. 2542/2001 V pielikumam atklāto tarifu kvotu piemērošanu aptur no 2002. gada 1. septembra.
2. pants
Šīs regulas pielikumā noteiktās Kopienas tarifu kvotas Bulgārijas izcelsmes precēm ik gadu atklāj no 1. janvāra līdz 31. decembrim un atbrīvo no nodokļa.
Tās samazina 2002. gadā proporcionāli jau pagājušajam laikam pilnos mēnešos.
3. pants
Kopienas tarifu kvotas, kas minētas 2. pantā, pārvalda Komisija saskaņā ar noteikumiem Regulas (EEK) Nr. 2454/93 308.a, 308.b un 308.c pantā.
4. pants
Regulu (EK) Nr. 1477/2000 groza šādi:
1. Regulas 2. panta piekto daļu svītro.
2. Svītro XI un XII pielikumu.
5. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2002. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 8. augustā

Labels: 3
17
18